Tronsonul Gilău Nădăşelu de pe Autostrada Transilvania are probleme, la doar câteva luni după ce a fost deschis oficial. Pe mai multe porțiuni, stratul de taluz a luat-o la vale oprindu-se aproape de partea carosabilă.

Reprezentanţii companiei de drumuri spun că situaţia nu este gravă, dar Asociaţia Pro Infrastructura atenţionează că astfel de situaţii sunt frecvente şi vor apărea şi pe viitoarele tronsoane care vor fi construite.

Pe o porțiune de aproape 10 kilometri de autostradă, între Gilau și Nădășelu, taluzul a luat-o la vale. Din loc în loc și pe ambele sensuri. Vorbim despre un tronson din Autostrada Transilvania inaugurat în toamna trecută.

Situația este sub control, spun oficialii Companiei de Administare a Infrastructurii Rutiere. Alunecări similare sunt pe mai multe porțiuni ale autostrăzii.

Tronsonul de aproape 10 kilometri a durat aproape 3 ani și a costat peste 250 de milioane de lei. Un an s-a pierdut din cauza întârzierilor la construcția unui pod peste Someș, care face legătura cu autostrada Transilvania.

Sursa: stiritvr.ro